पढाइ सुरु गरेपछि विपन्न परिवारका विद्यार्थीले पनि पढ्न पाएको उनी बताउँछन् । विशेषगरी निजी कलेजमा महँगो शुल्क तिरेर पढ्न नसक्ने विद्यार्थीलाई सहयोगी भएको उनले बताए । ‘नि:शुल्क कक्षा, पढाउने दक्ष शिक्षक तथा पर्याप्त प्रयोगात्मक कक्षा हुने भएकाले विद्यार्थीमैत्री छ,’ प्रधानाध्यापक सापकोटाले भने, ‘सामान्य ल्याब चार्ज मात्रै लिन्छौं ।’ राम्रो विषय भए पनि सर्वसाधारणलाई जानकारी दिन नसकिएको विद्यालयका प्राविधिक विषय संयोजक खिमलाल बरालले बताए ।
